Tranquillu

Cun bertuledda 'e plastiga, in lambreta
po s'ispesa ogni die est in istiga:
leat a bufu cun manu prodìga
binu, ozu, pasta, fuma1, pane e peta.

Postu su tzou2, filat che saeta
lassende in su registru niedda riga:
tand'in ispatzu nou faghet friga,
sempre cun su sistema ‘e Mastru Iseta3.

Ca custu faci-mannu istimpanadu4
dat a s'istògomo ogni piaghere,
trabagiiat pagu e no deunat mai.

Imbrogliat ogni die, goi o gai,
tantu jà no lu brigat sa muzere
né-i sa sogra né-i su connadu.

S’undighi 'e Santu Aìne 1971

1Fuma: sigarette.
2Tzou: lasciato il bedito.
3Mastru Iseta: personaggio emblema degli imbroglioni.
4Istimpanadu: ingordo.